Rasmusen: Iskazati uzdržanost
Euro-atlantske poruke prije srpskih izbora koji će se provesti i na Kosovu, su obazrive i fokusirane na izbjegavanje tenzija.
Uzdržanost i nada da će novo političko vodjstvo, koje bi trebalo biti rezultat nedjeljnih izbora, predano raditi na evropskim integracijama, glasovi su koji se ovih dana mogu čuti iz sjedišta evropskih institucija u Briselu, kada je riječ o izborima u Srbiji. Onima koji će glasati na Kosovu, organizatorima i svim stanovnicima Kosova pred izbore iz štaba NATO poručuju - iskažite uzdržanost i učinite sve da bi izbori protekli u miru. Tako generalni sekretar Alijanse, u današnjoj poruci kaže: " Rasmusen naglašava da je misija KFOR-a tu da se brine za bezbjednost svih stanovnika Kosova na nepristrasan način, kao što je to činila više od desetljeća. Imam puno povjerenje u procjene i oduke njenog komandanta da upotrijebi sva sredstva koja mu na raspolaganje daje mandat, i sve instrummente kojima raspolaže, uključujući i drugi bataljon snaga Operativne rezerve, koji je sada rasporedjen na Kosovu. Prvi čovjek vojnog saveza naglašava da će KFOR i evropska civilna misja na Kosovu nastaviti sa tijesnom saradnjom na terenu. Budućnost cijelog regiona je u euro-atlantskim integracijama i moramo učiniti sve kako bi smo izbjegli svaki zastoj u progresu regiona prema tom cilju, zaključio je generalni sekretar NATO. Želeći zadržati nepristrasnost, iz Evropske komisije ipak iskazuju nadu da će rad sa novoizabranim liderima u Srbiji biti još plodonosniji. " kaže komesar za proširenje U Briselu se, inače, sa velikom pažnjom prate zbivanja u vezi sa srpskim izborima i očekuje se da će se prve evropske reakcije na njihov tok čuti već u ponedjeljak, kada do centra evropskih institucija dodju preliminarni rezultati i izvještaji sa terena.